stanford-oval/wikipedia huggingface dataset:
ג'אנמרקו טאמברי
ביוגרפיה > 2022

באליפות העולם באתלטיקה באולם 2022 זכה במדליית ארד בתוצאה של 2.31 מטר. באליפות העולם באתלטיקה 2022 סיים רביעי בתוצאה של 2.33 מטר, זהה לתוצאה של אנדריי פרוטסנקו שזכה במדליית הארד, אך עם יותר פסילות.
הערות שוליים

↑  סרטון הפציעה באתר יוטיוב
↑  High jumping for joy: an iconic act of sportsmanship at Tokyo 2020
| --- | --- |
בקרת זהויות :  World Athletics: 14375750
PRESS TV

| --- | --- |

 פרטי הערוץ
 מדינה:  איראן איראן
 קטגוריה:  חדשות
 סוג:  ערוץ טלוויזיה ממשלתי
 תאריך השקה:  8 ביולי 2007 
 בעלות:  רשות השידור האיראנית 
 שפה:  אנגלית
 משרד ראשי:  טהראן
 
 http://www.presstv.ir
 
PRESS TV הוא ערוץ טלוויזיה ממשלתי איראני המשמש כזרוע התעמולה האיראני בשפה האנגלית ואשר בסיסו בטהראן. שידורי הערוץ מוקדשים לדיווח חדשותי ופרשנות. הערוץ פועל 24 שעות ביממה, מעסיק 26 מגישי חדשות ו-400 אנשי הפקה וכתבים מסביב לעולם. אתר האינטרנט של הערוץ הושק בינואר 2007 ושידוריו בלוויין החלו באפריל, באותה השנה. הקמת הערוץ עוררה הדים רבים בתקשורת העולמית ונטען כנגדו כי הוא משמש במה לתעמולה של הממשל האיראני.
לערוץ ישנם ארבעה כתבים בישראל שאינם איראנים, המסקרים את הסכסוך הישראלי-פלסטיני מרצועת עזה, רמאללה וירושלים. הכתבים ושדרנים מבריטניה כוללים את לורן בות', קן ליווינגסטון וטארק רמדאן.
על פי חזונו, הערוץ נועד לשמש כאלטרנטיבה לערוצי החדשות בעלי השקפת עולם מערבית דוגמת CNN, BBC ואף אלג'זירה. בהתאם, מייסדי הערוץ הציבו מספר מטרות יסוד לפעילותו:
שבירת האחיזה המערבית בתקשורת העולמית
גישור בין פערים תרבותיים
הדגשת המגוון והחיוניות של הבדלים פוליטיים ותרבותיים, תוך התמקדות על הפן האנושי
ב-22 ביוני 2021 משרד המשפטים האמריקאי, במסגרת מבצע השתלטות נרחב על אתרי אינטרנט של כלי תקשורת איראניים, השתלט על שם התחום (דומיין) presstv.com והשבית את אתר Press TV. ממשרד המשפטים האמריקאי נמסר כי אתר זה וכן אתרים נוספים המשמשים ככלי תקשורת איראניים, מהווים מקור לדיסאינפורמציה. זמן קצר לאחר מכן, הערוץ שינה את שם התחום של אתר האינטרנט שלו ועבר להשתמש בשם תחום של אתרי אינטרנט הרשומים באיראן. בכך, חזר האתר לאוויר.
סולנה

| --- | --- |

 סמל:  SOL או ◎
 יחידות משנה
 תחילת שימוש:  2020 
 בנק מרכזי
 https://solana.com/
 
סולנה (באנגלית: Solana; קוד: SOL; סימול: ◎) היא פלטפורמת בלוקצ'יין ציבורית מבוססת קוד פתוח הפועלת בשיטות מערכת הוכחת סיכון ומערכת הוכחת היסטוריה לצורך השגת קונצנזוס במסחר וביצוע של עסקאות בין עמיתים, הרצת אפליקציות ויישומים מבוזרים ופריסת חוזים חכמים.
הרשת ממונעת על ידי המטבע המבוזר סול (SOL) שהוא אמצעי התשלום המקובל באקו-סיסטם שלה, ומסוגלת להגיע עד לעומס עבודה של כ-710 אלף עסקאות בשנייה. היא נוסדה ב-2017 בידי מעבדות סולנה בסן פרנסיסקו ועלתה לאוויר לראשונה באפריל 2019, וכיום מנוהלת בידי קרן סולנה המבוססת בז'נבה.
הפלטפורמה נוצרה כפתרון טכנולוגי לבעיות המוכרות ברשתות הבלוקצ'יין של ביטקוין ואתריום, הדורשות זמן המתנה ארוך בביצוע עסקאות או עמלות תשלום גבוהות עבור קיצורו.
מקור השם

הפלטפורמה קרויה על שם עיירת חוף קטנה בשם סולנה ביץ' או חוף סולנה הנמצאת צפונית לסן דייגו, בה התגוררו ונהגו לגלוש מייסדיה, אנטולי יקובנקו, גרג פיצג'רלד וסטפן אקרידג', בזמן שעבדו בקוואלקום.
אקו-סיסטם > בלוקצ'יין סולנה (Solana Blockchain)

הבלוקצ'יין של סולנה (SPL) הוא פלטפורמה המשיגה קונצנזוס על ידי שילוב של מערכת הוכחת סיכון ומערכת הוכחת היסטוריה. משתמשים המפקידים את מטבעות הסולנה שברשותם כערבות ובכך שמים אותם "בסיכון" הופכים למאמתים או לצמתים (Nodes), כלומר הם רשאים לאשר עסקאות שנעשות בין מחזיקי המטבע ומצטברות לתוך מאגר משותף.
כל העסקאות נספרות בסדר אחיד באמצעות שעון המוטמע בבלוקצ'יין ובכך נוצרת פונקציית זמן או היסטוריה המאפשרת לקבוע מתי בוצעה עסקה מסוימת ביחס לאחרת. המאמת הראשי (המנהיג) מוציא לפועל את כלל העסקאות ומעביר אותן לידי המאמתים, אשר מוציאים אותן לפועל בשנית ובכך למעשה מגשימים את תכליתם. ברגע שכמות העסקאות שאומתו מגיעה לגודל מסוים נוצר בלוק חדש. דמות המנהיג מתחלפת בכל פעם באמצעות רוטציה.
משתמשים המפקידים את נכסיהם עשויים להפוך למאמתים או לשליחים. המאמתים נחוצים על מנת לעבד עסקאות שמתרחשות ברשת, ובכדי לקבל את תפקידם הם נדרשים לסכן כמות גדולה של מטבעות. מאחר שלא כל המשתמשים יכולים להרשות לעצמם ערבות בסדר גודל כזה, ניתנה להם האפשרות להפוך לשליחים על ידי הפקדת נכסיהם עבור מאמת לבחירתם. אין זה אומר כי המאמתים מקבלים חזקה על כספי השליחים, אלא שתהליך בחירת המאמתים אינו מושפע אך רק מסכום הכסף אשר מונח על הכף, וכי גם לתמיכתם של שאר העמיתים ברשת יש משקל.
אקו-סיסטם > מטבע סולנה (Solana Coin)

מטבע הפלטפורמה נקרא גם הוא סולנה או בקיצור סול (SOL) ומשמש למסחר, גביית עמלות בגין ביצוע עסקאות, והפקדות ערבות וסיכון. כמות המטבעות המקסימלית היא 511,013,553 כאשר מטבעות חדשים מגיעים לידי המאמתים והשליחים בתמורה לתמיכתם ברשת. המטבע נסחר במרבית הבורסות וזירות המסחר, ונחשב לאחד הנכסים המובילים ביותר בשוק.
אקו-סיסטם > פרויקטים

על רשת סולנה בנויים יותר מ-800 יישומים, אפליקציות, שירותים, מטבעות מבוזרים ושותפויות.
אקו-סיסטם > פרויקטים > סירום (Serum)

פרוטוקול מבית חברות אפ טי אקס ואלמידה ריסארצ' המאפשר לזירות מסחר לקצר את זמן העסקאות שלהן ולהפחית את העמלות הכרוכות בביצוען. הפרויקט ממונע על ידי מטבע הבית שלו (SRM) ומסוגל ליצור אינטגרציה בין מטבעות ERC-20 ונכסים הבנויים על בלוקצ'יין האתריום ובין אלו המושתים על זה של סולנה.
אקו-סיסטם > פרויקטים > אודיוס (Audius)

פלטפורמת הזרמת מדיה המבקשת להשיב את השליטה ביצירות המוזיקה לידי יוצריהן. השירות מאפשר לאמנים להעלות מוזיקה המתועדת ונחתמת על גבי הבלוקצ'יין. הפרויקט ממונע על ידי מטבע הבית שלו (AUDIO).
סמואיל קורמר

| --- | --- |

 לידה:  25 בנובמבר 1922 Kasciukovičy, בלארוס 
 פטירה:  10 באוגוסט 1982 (בגיל 59) מוסקבה, ברה"מ 
 מקום לימודים:  Saint Petersburg Combined-Arms Command High School (העשור של 1940)  האוניברסיטה הטכנית ע"ש באומן במוסקבה (1942)  האקדמיה הצבאית של כוחות הטילים האסטרטגיים (1946) 
 מוסדות:  מכון המחקר המדעי הכלל-רוסי לפיזיקה ניסויית 
 פרסים והוקרה:  עיטור לנין  פרס סטלין  פרס לנין  עיטור הדגל האדום של העמל  פרס ברית המועצות 
 
סמאויל קורמר  (ברוסית: Самуил Борисович Кормер‏; 25 בנובמבר 1922 - 10 באוגוסט 1982) היה מהנדס יהודי סובייטי, שעבד על פיתוח הנשק הגרעיני של ברית המועצות.
קורות חיים

סמואיל קורמר נולד בשנת 1922 בעיירה קוסטיוקוביצ'י שבמחוז מוהילב (אז בתחומי ברית המועצות כיום בבלארוס) למשפחה יהודית. בשנת 1928 המשפחה עברה לעיר אורשה בה קורמר סיים לימודי בית ספר.
בשנת 1940 קורמר החל לימודים באוניברסיטה הטכנית הממלכתית של מוסקבה ע"ש באומן. יולי 1941, לאחר פלישת נאצים לברית המועצות הוא גויס לשורות הצבא האדום. תוך זמן קצר קורמר שוחרר להמשך לימודים. לאחר סיום שנת לימודים השנייה גויס מחדש והועבר ללימודים באקדמיה לתותחנות אותה סיים בשנת 1947.
בשנת 1947 בהזמנת יולי חריטון קורמר החל לעבוד במשרד תכנון לפיתוח נשק גרעיני שעם הזמן התפתח למכון המחקר המדעי הכל-רוסי לפיזיקה ניסיונית בעיר סארוב. הוא עבד במחלקות של וניאמין צוקרמן ובהמשך אצל לב אלטשולר. קורמר השתתף בפרויקטים רבים שקשורים לפיתוח נשק גרעיני בברית המועצות.
בשנת 1956 קורמר סיים לימודי תואר שלישי והמשך הוא סיים פוסט דוקטורט וכיהן במכון בדרגת פרופסור.
בשנת 1970 הוחלט על הקמת מחלקה חדשה למחקרים בתחום לייזר וקורמר מונה למנהל המחלקה החדשה.
במהלך עבודה במכון קורמר הדריך כ-20 עבודות תואר שלישי ופוסט-דוקטורט.
על פעילתו לקורמר הוענקו פרסים רבים לרבות פרס ברית המועצות (3 פעמים) ופרס לנין. עיטור לנין הוענק לקורמר 3 פעמים.
קורמר נפטר בגיל 59 בפלאנגה במהלך חופשה ונטמן במוסקבה.
הייקה הנקל

הייקה רדצקי-הנקל-מאייר (בגרמנית: Heike Redetzky-Henkel-Meier ;‏ 5 במאי 1964) היא אתלטית גרמניה בעבר, אלופה אולימפית (ברצלונה 1992), אלופת עולם (טוקיו 1991), אלופת עולם באולם, אלופת אירופה (ספליט 1990) ושיאנית עולם באולם בקפיצה לגובה.
שיאה העולמי באולם של הנקל בקפיצה לגובה (2.07 מטר) החזיק מעמד 14 שנים ומהווה את התוצאה השנייה בטיבה בכל הזמנים (2013).
ביוגרפיה

הנקל נולדה בשם הייקה רדצקי, בקיל שבשלזוויג-הולשטיין.
באולימפיאדת לוס אנג'לס (1984) סיימה הנקל במקום 11 בקפיצה לגובה בתוצאה של 1.85 מטר. בשלב המוקדמות היא קפצה לגובה של 1.90 מטר.
באליפות אירופה שנערכה בשטוטגרט שבגרמניה 1986 סיימה הנקל במקום שישי בקפיצה לגובה בתוצאה של 1.90 מטר.
באליפות העולם שנערכה ברומא שבאיטליה בשנת 1987 סיימה הנקל במקום שישי בקפיצה לגובה בתוצאה של 1.96 מטר.
באליפות אירופה באולם שנערכה בבודפשט שבהונגריה בתחילת מרץ 1988 זכתה הנקל במדליית כסף בקפיצה לגובה בתוצאה של 1.97 מטר, אחרי שיאנית העולם סטפקה קוסטדינובה מבולגריה (2.04 מטר). באולימפיאדת סיאול (1988) היא סיימה במקום 13 בתוצאה של 1.90 מטר.
באליפות העולם באתלטיקה באולם שנערכה בבודפשט בשנת 1989 זכתה הנקל במדליית ארד בקפיצה לגובה בתוצאה של 1.94 מטר, אחרי קוסטדינובה בתוצאה של 2.02 מטר וטמרה ביקובה מברית המועצות (2.00 מטר).
ביוגרפיה > אלופת אירופה

באליפות אירופה באולם שנערכה בגלאזגו שבסקוטלנד בתחילת מרץ 1990 זכתה הנקל במדליית זהב בקפיצה לגובה בתוצאה של 2.00 מטר ובאליפות אירופה שנערכה בספליט באותה העת יוגוסלביה ב-31 באוגוסט אותה שנה היא זכתה במדליית זהב בתוצאה של 1.99 מטר.
ביוגרפיה > אלופת עולם

באליפות העולם באתלטיקה באולם שנערכה בסביליה שבספרד במרץ 1991 זכתה הנקל במדליית זהב בקפיצה לגבוה בתוצאה של 2.00 מטר, לפני טמרה ביקובה (1.97 מטר) ובת ארצה הייקה בלק (1.94 מטר) ובאליפות העולם שנערכה בטוקיו שביפן באוגוסט אותה שנה היא זכתה במדליית זהב בשיא אישי חדש של 2.05 מטר, לפני ילנה ילסינה (1.98 מטר) ואינה בבקובה (1.96 מטר), שתיהן מברית המועצות.
ביוגרפיה > שיאנית עולם

בתחרות שנערכה בקרלסרוהה, שבגרמניה ב-8 בפברואר 1992 קבעה הנקל בקפיצה לגובה באולם שיא עולם חדש של 2.07 מטר, שיפור לשיא העולם בין ה-4 שנים של סטפקה קוסטדינובה (2.06 מטר). שיא זה החזיק מעמד 14 שנים עד שנישבר בשנת 2006 על ידי קייסה ברגקוויסט (משוודיה 2.08 מטר). שלושה שבועות לאחר מכן באליפות אירופה באולם שנערכה בג'נובה שבאיטליה היא זכתה במדליית זהב בתוצאה של 2.02 מטר, לפני קוסטדינובה (2.02 מטר).
ביוגרפיה > אלופה אולימפית

באולימפיאדת ברצלונה (1992) זכתה הנקל במדליית זהב בקפיצה לגובה בתוצאה של 2.02 מטר, לפני אלינה אסטפי מרומניה (2.00 מטר) ויואמנט קינטרו מקובה (1.97 מטר).
באליפות העולם באתלטיקה באולם שנערכה בטורונטו שבקנדה במרץ 1993 זכתה הנקל במדליית כסף בקפיצה לגובה בתוצאה של 2.02 מטר, אחרי קוסטדינובה (2.02 מטר) ובאליפות העולם שנערכה בשטוטגרט שבגרמניה באוגוסט אותה שנה היא עלתה לשלב הגמר מהמקום הראשון אך לא השתתפה בגמר בגלל פציעה.
ביוגרפיה > שלהי הקריירה

באליפות אירופה שנערכה בהלסינקי שבפינלנד בשנת 1994 סיימה הנקל במקום 11 בקפיצה לגובה בתוצאה של 1.85 מטר, באליפות העולם באתלטיקה באולם שנערכה בברצלונה שבספרד במרץ 1995 היא זכתה במדליית ארד בתוצאה של 1.99 מטר ובאליפות העולם שנערכה בגטבורג שבשוודיה באוגוסט אותה שנה היא סיימה במקום 16 בתוצאה של 1.93 מטר.
חיים אישיים

משנת 1989 ועד 2004 הייתה הנקל נשואה לריינר הנקל, אלוף העולם (מדריד 1986) בשחייה תחרותית. ב-30 באפריל 2004 נישאה לפאול מאייר, בעל מדליית ארד בקרב 10 מאליפות העולם באתלטיקה (שטוטגרט 1993).
תארים והישגים

בשנת 1992 זכתה הנקל בתואר אתלטית השנה בעולם.
שיאים אישיים

אצטדיון
קפיצה לגובה: 2.05 מטר (1991)
אולם
קפיצה לגובה: 2.07 מטר (8 בפברואר 1992), שיא עולם, במשך 14 שנים
ושתי קנינגהם

ושתי קנינגהם (באנגלית: Vashti Cunningham; נולדה ב-18 בינואר 1998) היא אתלטית אמריקאית המתחרה בקפיצה לגובה. אלופת העולם באולם (פורטלנד 2016) ושיאנית העולם לשעבר לנוער.
ביוגרפיה

קנינגהם היא בתם של כוכב הפוטבול לשעבר רנדל קנינגהם ושל פלישיה, רקדנית בלט מדרום אפריקה. היא אחותו הצעירה של רנדל קנינגהם השני, אף הוא קופץ לגובה מצטיין. שני האחים מאומנים על ידי אביהם. קנינגהם גדלה בלאס וגאס ולמדה בתיכון מקומי.
ביוגרפיה > 2015

במשחקים הפאן-אמריקאיים לנוער שהתקיימו באדמונטון שבקנדה ב-2015 זכתה קנינגהם במדליית זהב בקפיצה לגובה בהשוואת שיא עולם לנוער של 1.96 מטר.
ביוגרפיה > 2016 > אלופת העולם באולם

באליפות ארצות הברית באולם שנערכה במרץ 2016 היא זכתה במדליית זהב בקפיצה לגובה בשיא עולם חדש לנוער של 1.99 מטר. בהמשך החודש זכתה באליפות העולם באולם שנערכה בפורטלנד אורגון בתוצאה של 1.96 מטר ובכך הייתה לאתלטית הצעירה ביותר בתולדות האליפות שזוכה במדליית זהב בתחרות כלשהי.
ביולי 2016 סיימה שנייה במבחנים האמריקאים לקראת אולימפיאדת ריו דה ז'ניירו בשיא אישי של 1.97 מטר. במשחקים האולימפיים עצמם היא סיימה במקום 13 בתוצאה של 1.88 מטר.
ביוגרפיה > 2017

במרץ 2017 זכתה באליפות ארצות הברית באולם בתוצאה של 1.96 מטר. ביוני אותה שנה היא זכתה באליפות ארצות הברית באצטדיון בשיא אישי של 1.99 מטר. באליפות העולם שנערכה בלונדון היא סיימה במקום עשירי בתוצאה של 1.92 מטר.
ביוגרפיה > 2018

באליפות העולם באולם שנערכה בברמינגהאם היא זכתה במדליית כסף בתוצאה של 1.93 מטר, לאחר מריה לאסיצקנה.
ביוגרפיה > 2019

בתחרות ליגת היהלום שנערכה בסטנפורד, קליפורניה שיפרה את שיאה האישי ל-2.00 מטר.
ביוגרפיה > 2019 > מדליית ארד באליפות העולם

באליפות העולם שנערכה בדוחה זכתה במדליית ארד בקפיצה לגובה בתוצאה של 2.00 מטר.
באולימפיאדת טוקיו סיימה שישית בתוצאה של 1.96 מטר. באולימפיאדת פריז (2024) סיימה חמישית בתוצאה של 1.95 מטר.
הערות שוליים

↑  Track & field: Cunninghams have high aspirations, אלבקרקי ג'ורנל, 6 בפברואר 2016
↑  2018 STATISTICS HANDBOOK
↑  תוצאות התחרות
| --- | --- |
בקרת זהויות :  World Athletics: 14486785
פמילי מארט

| --- | --- |


 נתונים כלליים
 מייסדים:  Seiyu Group 
 תקופת הפעילות:  19 באוגוסט 1948 – הווה (76 שנים) 
 חברת אם:  Itochu 
 מיקום המטה:  טושימה 
 ענפי תעשייה:  חנות נוחות 
  
 אתר רשמי
 
חברת פמילי מארט בע"מ (ביפנית: 株式会社ファミリーマート; באנגלית: FamilyMart) היא רשת חנויות נוחות יפנית וזכיינית, שהיא חברה בת של חברת הסחר היפנית Itochu. זוהי רשת חנויות הנוחות השנייה בגודלה ביפן, אחרי סבן אילבן יפן. לרשת יש 24,574 חנויות ברחבי העולם, ביפן, טייוואן, סין, הפיליפינים, תאילנד, וייטנאם, אינדונזיה ומלזיה. מטה החברה ממוקם בקומה ה-17 של בניין סאנשיין 60 טושימה, טוקיו. לפמילי מארט חנויות זכיינות במלזיה, הפיליפינים, תאילנד, אינדונזיה, טייוואן, סין ווייטנאם.
חנויות פמילי מארט מוכרות מוצרים נפוצים בחנויות נוחות יפניות, כולל מוצרי מכולת בסיסיים, מגזינים, מאנגה, משקאות קלים, משקאות אלכוהוליים כמו סאקה, ניקומן (לחמניות חזיר מאודות), עוף מטוגן, אוניגירי/אומוסובי (כדורי אורז) ובנטו. פמילי מארט ידועה במנגינת הפעמון המיוחדת שלה, שמתנגנת בעת כניסה לחנות. הפעמונים מיוצרים בלעדית על ידי חברת פנסוניק, והמנגינה מכונה Melody Chime No.1 – Daiseikyou, שפותחה במקור עבור פנסוניק על ידי יאסוהי אינדה בשנת 1978.
חנות FamilyMart בסומה יפן
היסטוריה

החנות הראשונה של פמילי מארט נפתחה בסיאמה, במחוז סאיטאמה, בשנת 1973. בשנת 2002, החברה נרשמה כחברה ציבורית בטייוואן.
באוקטובר 2013, פמילי מארט פתחה את החנות ה-10,000 שלה ביפן. הפעילות בחלקים מסוימים של אסיה, במיוחד בסין, ממשיכה להתרחב. פמילי מארט ניהלה גם חנויות בדרום קוריאה בין השנים 1990 עד 2014, אך יצאה מהשוק הקוריאני לאחר שמכרה את חלקה ב-BGF Retail.
נכון לינואר 2018, היו לפמילי מארט 24,243 חנויות ברחבי העולם; מתוכן 17,409 חנויות ביפן, 3,165 חנויות בטייוואן, 2,177 חנויות בסין, 1,138 חנויות בתאילנד, 277 חנויות במלזיה, 66 חנויות בפיליפינים, 165 חנויות בווייטנאם ו-87 חנויות באינדונזיה.
פמילי מארט הייתה חברה בת של FamilyMart UNY Holdings Co., Ltd. (UFHD), שבבעלותה הייתה גם רשת הסופרמרקטים Uny, עד 2020. UFHD פורקה כאשר Uny נרכשה על ידי החברה האם של Don Quijote בשנת 2020.
חברת פמילי מארט בע"מ היא חברה בת של Itochu, חברת סחר יפנית המחזיקה ב-50.1% ממניות החברה. ב-8 ביולי 2020 הודיעה Itochu כי תרכוש את כל מניות פמילי מארט בסכום של כ-580 מיליארד ין (כ-5.5 מיליארד דולר), מתוך כוונה למכור 4.9% מהמניות ל-Zen-Noh ולבנק Norinchukin. בעלי המניות של פמילי מארט אישרו את הרכישה ב-26 באוקטובר, והמניה נמחקה מהבורסה ב-12 בנובמבר, מה שהוביל להשלמת הרכישה.
הערות שוליים

↑  "店舗数".
↑  "FamilyMart's iconic door jingle doesn't belong to FamilyMart?! You can use it in your homes too!". SoraNews24 -Japan News- (באנגלית). 2015-06-03. נבדק ב-2020-03-18.
↑  "FamilyMart joins 10,000 outlets in Japan club". The Japan Times. 16 באוקטובר 2013. אורכב מ-המקור ב-19 באוקטובר 2013. נבדק ב-19 באוקטובר 2013. {{cite web}}:  (עזרה)
↑  "FamilyMart stores top 10,000 in Japan". The Japan News. 17 באוקטובר 2013. נבדק ב-19 באוקטובר 2013. {{cite web}}:  (עזרה)
↑  "Itochu to Fully Own FamilyMart". 8 ביולי 2020. אורכב מ-המקור ב-29 בנובמבר 2022. נבדק ב-28 בספטמבר 2020. {{cite web}}:  (עזרה)
↑  Kyodo News (26 באוקטובר 2020). "FamilyMart shareholders OK Itochu taking convenience store private". Japan Today (באנגלית). נבדק ב-26 באוקטובר 2020. {{cite web}}:  (עזרה)
| --- | --- |
בקרת זהויות :  CiNii: DA18435921  GND: 1051036321  NDL: 00629087  VIAF: 251797378   WorldCat (עם VIAF): 251797378
הדג שבתוכנו

הדג שבתוכנו - מסע אל ההיסטוריה בת 3.5 מיליארד שנים של גוף האדם (Your Inner Fish: A Journey into the 3.5-Billion-Year History of the Human Body) הוא ספר מדע פופולרי מאת הביולוג ניל שובין שיצא לאור בשנת 2009.
טיקטאליק, מסווג כחוליה האבולוציונית המקשרת בין חולייתנים שנשארו במים (דגים) לבין חולייתנים בעלי ארבע הרגליים.
שובין הוא פרופסור לפלאונטולוגיה ולאנטומיה הוא מתאר בספר את גוף האדם בצורה ייחודית, על ידי הסברים על מוצא משותף ודמיון של איברים, DNA, מיקרו-מבנים, והתנהגויות של בני אדם ליצורים חיים אחרים המקושרים לאדם על ידי אב קדמון משותף. הספר יצא לאור בעברית בשנת 2010 בהוצאת ידיעות ספרים, ספרי עליית הגג בתרגומה של עדי מרקוזה הס.
בעוד שיצורים דמוי בני אדם קיימים בעולם רק כמה מיליוני שנים, הספר מתאר את ההיסטוריה האבולוציונית של גוף האדם על ידי גילוי עקבות מתחומים כמו אנטומיה, כימיה וגנטיקה שהתפתחו בקרב יצורים חיים אחרים במשך תקופה של מיליארדי שנים של אבולוציה של החיים. שובין מדגים כיצד רוב התכונות שניתן למצוא בגוף האדם הן גרסה מורכבת או שונה של תכונות שניתן למצוא בקרב יצורים פשוטים יותר, שבמבט ראשון נראה שאין שום קשר בינם לבין בני האדם.
הספר מצביע לדוגמה על הדמיון ההומלוגי בין ידיים אנושיות לסנפיר של דג, כיצד הראש האנושי מאורגן בצורה דומה לזו של דגים חסרי לסתות שנכחדו מזמן, כיצד חלק גדול מהגנום האנושי דומה ובעל תפקוד דומה לגנום של תולעים וחיידקים. שובין מסביר כיצד השיהוק הוא הוא שריד אבולוציוני לעיצוב שהיה מוצלח בקרב אבות האדם שהיו דגים ודו-חיים, אבל יכול ליצור הפרעה לאדם.
לפי הספר קל יותר להבין אנטומיה אנושית כאשר מבינים את האבולוציה שעברו בעלי חיים ואורגזמים קדומים יותר, שענף אבולוציוני שלהם התפתח בין היתר לאדם. שובין טוען כי "הדרך הפשוטה ביותר ללמד סטודנטים את העצבים בראשו של אדם היא להראות להם את מצב הדברים בראשו של כריש. מפת הדרכים הקלה ביותר להכרת הגפיים נמצאת אצל הדגים. הזוחלים עוזרים לנו להבין את מיבנה המוח. הסיבה לכך היא שגופיהם של יצורים אלה הם על-פי-רוב גרסאות פשוטות של גופנו-אנו".
סדרה תעודית

ב-2014 הפיק ערוץ PBS סדרה תעודית בשם "הדג שבתוכנו". הסדרה שודרה גם בערוץ התעודה הגרמני Geo Television(אנ') בסדרה, שובין מסתובב ברחבי העולם ובאמצעות במאובנים שונים של דגים, זוחלים ופרימטים כדי מסביר על אבולוציה של האדם ומה האבות הקדמונים הללו העבירו לנו.Der Fisch in uns הסדרה הופקה על ידי אולפן הסרטים הבריטי Jellyfish Picture.
הערות שוליים

↑  הדג שבתוכנו באתר "עברית"
1 2  רן לוי, ביקורת ספר: ‘הדג שבתוכנו’, ניל שובין, אתר הידען, 2010
↑  Your Inner Fish, by Neil Shubin, shortform.com
↑  הספר באתר אמזון
↑  [https://www.e-vrit.co.il/Product/11620/הדג_שבתוכנו?
רוג'ר קינגדום

רוג'ר נונה קינגדום (באנגלית: Roger Nona Kingdom;‏ נולד ב-26 באוגוסט 1962) הוא אתלט עבר אמריקאי. הוא פעמיים ברציפות אלוף אולימפי (לוס אנג'לס 1984, וסיאול 1988) ושיאן עולם לשעבר בריצת 110 מטר משוכות.
ביוגרפיה

קינגדום נולד בווינה, ג'ורג'יה. בצעירותו הצטיין בקפיצה לגובה, בזריקת דיסקוס ושיחק פוטבול. הוא בוגר אוניברסיטת פיטסבורג.
בשנת 1983 זכה קינגדום באליפות המכללות של ארצות הברית בריצת 110 מטר משוכות בתוצאה של 13.53 שניות. במשחקים הפאן-אמריקאיים שנערכו בקאראקס, ונצואלה באוגוסט אותה שנה הוא זכה במדליית זהב בריצת 110 מטר משוכות בתוצאה של 13.44 שניות.
ביוגרפיה > אלוף אולימפי

באולימפיאדת לוס אנג'לס (1984) זכה קינגדום במדליית זהב בריצת 110 מטר משוכות בשיא אולימפי חדש של 13.20 שניות, לפני בן ארצו אלוף העולם גרג פוסטר (13.23 שניות) וארטו בריגרה מפינלנד (13.40 שניות).
באולימפיאדת סיאול (1988) זכה קינגדום במדליית זהב פעם שנייה ברציפות, בריצת 110 מטר משוכות בשיא אולימפי חדש של 12.98 שניות, לפני קולין ג'קסון מבריטניה (13.28 שניות) ובן ארצו טוני קמפבל (13.38 שניות). כבר בשלב רבע הגמר הוא קבע שיא אולימפי חדש של 13.17 שניות.
ביוגרפיה > שיאן עולם

באליפות העולם באתלטיקה באולם שנערכה בבודפשט, הונגריה במרץ 1989 זכה קינגדום במדליית זהב בריצת 60 מטר משוכות בשיא תחרות חדש של 7.43 שניות. בתחרות שנערכה בציריך, שווייץ ב-16 באוגוסט אותה שנה, הוא קבע בריצת 110 מטר משוכות שיא עולם חדש של 12.92 שניות, שיפור לשיא בן ה-8 שנים של בן ארצו רנאלדו נהמיה (12.93 שניות). שיא זה החזיק מעמד 4 שנים ונשבר על ידי קולין ג'קסון (12.91 שניות). בתחרות גביע העולם של IAAF שנערכה בברצלונה, ספרד בספטמבר אותה שנה הוא זכה במדליית זהב בתוצאה טובה משיא העולם - 12.87 שניות, אך בסיוע של רוח גבית מעל המותר של 2.6 מטר לשנייה.
באליפות העולם שנערכה בגטבורג, שוודיה בשנת 1995 זכה קינגדום במדליית ארד בריצת 110 מטר משוכות בתוצאה של 13.19 שניות, אחרי בן ארצו אלן ג'ונסון (13.00 שניות) וטוני ג'ארט מבריטניה (13.04 שניות).
במשחקים הפאן-אמריקאיים שנערכו במר דל פלטה, ארגנטינה במרץ 1995 זכה קינגדום במדליית זהב בריצת 110 מטר משוכות בתוצאה של 13.39 שניות.
הישגים ותארים

בשנת 1989 זכה קינגדום בתואר אתלט השנה בעולם.
שיאיו האישיים > אצטדיון

ריצת 110 מטר משוכות: 12.92 שניות (1989) שיא עולם לשעבר
סאמר מקינטוש

סאמר מקינטוש (באנגלית: Summer McIntosh; נולדה ב-18 באוגוסט 2006) היא שחיינית קנדית, האלופה האולימפית, כוכבת השחייה באולימפיאדת פריז (2024) זוכת 4 מדליות, מהן 3 מדליות זהב, במשחים ל-200 מטר מעורב אישי, 400 מטר מעורב אישי ו-200 מטר פרפר. פעמיים ברציפות אלופת העולם (בודפשט 2022 ופוקואוקה 2023) ושיאנית העולם במשחה ל-400 מטר מעורב אישי. סגנית אלופה אולימפית (פריז 2024), סגנית אלופת העולם (בודפשט 2022) ובעבר שיאנית העולם במשחה ל-400 מטר חופשי. אלופת העולם (בודפשט 2022) במשחה ל-200 מטר פרפר.
בשנת 2024 זכתה מקינטוש בתואר שחיינית השנה בעולם.
ביוגרפיה

מקינטוש נולדה וגדלה בטורונטו, אונטריו. אמא שלה, ג'יל הורסטד, שחיינית אולימפית קנדית זוכת מדליית ארד במשחקי חבר העמים במשחה ל-200 מטר פרפר (1986). אחותה הבכורה (ילידת 2005), ברוק, היא מחליקה אמנותית על קרח בזוגות, סגנית אלופת קנדה (2023) וזוכת מדליית ארד באליפות העולם לנוער (טאלין 2022). בשנת 2023 היא החלה להתאמן בסרסוטה, פלורידה, ארצות הברית.
ביוגרפיה > 2021 > מקום רביעי באולימפיאדה

בתחרות שנערכה במאי 2021 קבעה מקינטוש במשחה ל-400 מטר חופשי שיא אישי חדש של 4:05.13 דקות והתוצאה הטובה ביותר בעולם לגיל 14. במבחנים הקנדים לאולימפיאדת טוקיו (2020) שנערכו בטורונטו היא קבעה במשחה ל-200 מטר חפשי שיא איש חדש של 1:56.19 דקות והתוצאה הטובה ביותר בעולם לגיל 14 ובכך הייתה לספורטאית הצעירה ביותר במשלחת הקנדית לאולימפיאדה. במשחקים האולימפיים עצמם היא סיימה במקום רביעי במשחה ל-400 מטר חופשי בשיא קנדה חדש של 4:02.42 דקות, כבר בשלב המוקדמות היא קבעה שיא קנדה חדש של 4:02.72 דקות. נוסף לכך, היא סיימה במקום תשיעי במשחה ל-200 מטר חופשי בתוצאה של 1:56.82 דקות, בשלב המוקדמות היא קבעה שיא אישי חדש של 1:56.11 דקות ועלתה לשלב חצי הגמר מהמקום החמישי, במקום 11 במשחה ל-800 מטר חופשי בשיא אישי חדש של 8:25.04 דקות ובמקום רביעי במשחה שליחות 4x200 מטר חופשי בשיא קנדה חדש של 7:43.77 דקות, כשחיינית ראשונה היא קבעה שיא אישי חדש של 1:55.74 דקות.
ביוגרפיה > 2021 > מדליית זהב באליפות עולם (בריכת 25 מטר)

באליפות העולם בבריכת 25 מטר שנערכה באבו דאבי, איחוד האמירויות הערביות בדצמבר אותה שנה היא זכתה ב-3 מדליות, 1 זהב ו-2 כסף. מדליית זהב במשחה שליחות 4x200 מטר חופשי, ביחד עם קיילה סנצ'ז, קטרין סברד ורבקה סמית' בתוצאה של 7:32.96 דקות, לפני ארצות הברית 7:36.53 דקות וסין (7:39.92 דקות), כשחיינית ראשונה היא קבעה תוצאה של 1:54.30 דקות. מדליות כסף, במחשה ל-400 מטר חופשי בתוצאה של 3:57.87 דקות, אחרי לי בינגג'יה מסין (3:55.83 דקות) ולפני שיבון הוהי מהונג קונג (3:58.12 דקות). היא זכתה במדליית כסף נוספת במשחה שליחות 4x100 מטר מעורב לאחר ששחתה בשלב המוקדמות את סגנון החופשי. נוסף לכך, היא סיימה במקום חמישי במשחה ל-200 מטר חופשי בתוצאה של 1:53.65 דקות. היא השתתפה בשלב המוקדמות במשחה ל-800 מטר חופשי לאחר שסיימה שנייה בשיא לאומי חדש של 8:13.37 דקות, אך פרשה משלב הגמר.
ביוגרפיה > 2022

במבחנים הקנדים לאליפות העולם שנערכו ב-4 במרץ 2022 היא ניצחה ב-4 משחים. במשחה ל-400 מטר מעורב אישי היא קבעה שיא קנדה חדש של 4:29.12 דקות, התוצאה השלישית בטיבה בכל הזמנים ותוצאת השנה בעולם. יתר המשחים בהם היא ניצחה, 200 מטר חופשי (1:55.39 דקות), 400 מטר חופשי בשיא קנדה חדש של 4:01.59 דקות ו-200 מטר פרפר (2:05.81 דקות).
ביוגרפיה > 2022 > אלופת עולם

באליפות העולם עצמה שנערכה בודפשט, הונגריה ביוני היא זכתה ב-4 מדליות, 2 זהב, 1 כסף ו-1 ארד. מדליות זהב במשחה ל-200 מטר פרפר בתוצאה של 2:05.20 דקות, לפני האלי פליקינר מארצות הברית (2:06.08 דקות) וג'אנג יופיי מסין (2:06.32 דקות) ובמשחה ל-400 מטר מעורב אישי בתוצאה של 4:32.04 דקות, לפני קייטי גריימס (4:32.67 דקות) ואמה ואיינט (4:36.00 דקות), שתיהן מארצות הברית. מדליית כסף במשחה ל-400 מטר חופשי בשיא קנדה חדש של 3:59.39 דקות, אחרי קייטי לדקי שקבעה שיא אליפות חדש של 3:58.15 דקות ולפני ליה סמית' (4:02.08 דקות), שתיהן מארצות הברית ומדליית ארד במשחה שליחות 4x200 מטר חופשי ביחד עם קיילה סאנצז', טיילור ראק ופני אולקסיאק בתוצאה של 7:44.76 דקות, כשחיינית ראשונה היא קבעה שיא עולם חדש לנערות של 1:54.79 דקות.